Stesen LRT PWTC

Stesen LRT PWTC adalah stesen LRT bagi Laluan Ampang dan Laluan Sri Petaling yang terletak di Putra, Kuala Lumpur, Malaysia. Nama stesen ini diambil sempena lokasi stesen yang terletak berhampiran PWTC. Stesen ini merupakan stesen pertukaran bagi dua laluan LRT RapidKL, iaitu Laluan Ampang dengan Laluan Sri Petaling. Stesen ini dibuka pada Julai 1998.

 Ciri-ciri stesen 
Lokasi
Stesen ini terletak di sepanjang Sungai Gombak di Putra, Kuala Lumpur. Di sebelah kiri stesen adalah pusat membeli-belah Sunway Putra. Juga terletak berhampiran stesen adalah kondominium Bistari, kondominium Villa Putra, kondominium Villa Puteri, hotel Sunway Putra, hotel Regalia Suites, hotel Seri Pacific Kuala Lumpur, Menara Dato Onn dan Pusat Dagangan Antarabangsa Putra (PWTC).

Pelan stesen

Stesen ini adalah stesen bertingkat dengan tiga tingkat: aras tanah, aras legar dan aras platform. Stesen ini mempunyai dua platform sisi di atas ruang legar untuk perkhidmatan Laluan Ampang dan Laluan Sri Petaling. Terdapat kemudahan bagi Orang Kurang Upaya (OKU) seperti tanjakan, blok sentuh di lantai dan lif.

Perkhidmatan Bas
Bas Setara Jaya laluan BET5, BET6 dan Bas RapidKL laluan 852 berkhidmat di stesen ini.

Rujukan

Kategori:Laluan Ampang
Kategori:Laluan Sri Petaling
Kategori:Stesen RapidKL